recursal/SuperWikiNEXT-32B huggingface dataset:
**Stefanos Khristopoulos** (gresk: Στέφανος Χρηστόπουλος; født 1876 i Patras) var en gresk bryter som deltok i de første moderne olympiske leker 1896 i Athen.

Khristopoulos kom på tredjeplass i bryting gresk-romersk stil under Sommer-OL 1896 i Athen. Han beseiret ungarske Momcsilló Tapavicza i sin første kamp. Deretter tapte han semifinalen til sin landsmann Georgios Tsitas, som siden tapte finalen til Carl Schuhmann fra Tyskland. Det var 5 deltakere i konkurransen som ble avviklet 10. april og avslutningen av den avbrutte finalen den 11. april 1896. 

Khristopoulos deltok også i ekstralekene i 1906 i Athen, både i bryting og i vektløfting.

OL-medaljer
-----------

* 1896 Hellas’ flagg Athen – Bronse Bronse i bryting

Referanser
----------

1. ↑   sports-reference.com, Sports-Reference.com olympisk utøver-ID kh/stefanos-khristopoulos-1, besøkt 9. oktober 2017[Hentet fra Wikidata]

Eksterne lenker
---------------

* (en) Stefanos Khristopoulos – Olympics.com Rediger på Wikidata

* (en) Stefanos Khristopoulos – Olympedia Rediger på Wikidata

* (en) Stefanos Khristopoulos – Sports-Reference (OL-resultater – arkivert) Rediger på Wikidata

* (en) Stefanos Khristopoulos – databaseOlympics.com (arkivert) Rediger på Wikidata

* (gr) Stefanos Khristopoulos – Hellas olympiske komité Rediger på Wikidata

* (en) Stefanos Khristopoulos – FILA Rediger på Wikidata
**Steff-Houlberg** er en merkevare under Danish Crown som leverer fastfood og slaktervarer til både restauratører og til supermarkeder. Opprinnelig var det et andelsslakteri. Steff-Houlberg er leverandør til over 40% av de danske pølsevognene og fastfoodrestauranter, og har dermed mere enn 1500 salgsteder landet over. Merkevaren har vært en del av de danske pølsevognene siden 1921 og tilbyr utover råvarer mange andre tjenester til restauratørene, som eksempelvis rådgivning om oppstart, embalasje, profiltøy, utvidelse, regnskaper, næringsbrev mv.

Til private er merkevaren stadig brukt til klassiske Steff-Houlberg-produkter såsom pålegg og ikke minst pølser, men det andvendes også til frosne ferdigretter.

Steff’s Place
-------------

Steff’s Place er en frivillig landsdekkende kjede bestående av mere enn 40 fastfoodrestauranter, med 1950-talls diner-innredning. Kjeden er en del av Steff-Houlberg.

For å bli forhandler for Steff’s Place, stilles det en rekke krav utover innretning og at Steff’s Place- og Steff-Houlber-logoen pryder fasaden. Hos forhandlerne kreves det 100% grossistlojalitet og det kreves derfor at det utelukkende anvendes produkter fra Steff-Houlberg og Tulip, samt AB Catering og BC Caterings grossisthus.

Dessuten kreves det at restauranten minimum har Fødevarestyrelsens glade Smiley. 

Det finnes en håndbok med tittelen *Steff’s Place Lille Røde* som gjennomgår en lang rekke salgs- og servicerelaterte emner som kreves i forbindelse med kundeservice.

Historie
--------

*Steff-Houlberg Slagterierne a.m.b.a.* var en dansk slakterivirksomhet som var landets nest største. I regnskapsåret 2000/2001 omsatte virksomheten for 6 milliarder kroner, hvilket gjorde virksomheten til Europas syvende største slakteri.

Virksomheten ble grunnlagt i 1968 som Forenede Sjællandske Andelsslagterier (FSA). I 1973 oppkjøpte virksomheten den københavnske pølsefabrikken Steff-Houlberg I/S (grunnlagt i 1899). FSA anvendte Steff-Houlbergs logo, og fra 1986 også firmanavnet. Samme år fusjonerte man med Slagteriregion Nordvest, hvorved alle andelssvineslakterier øst for Storebælt var en del av virksomheten.

I 2002 ble Steff-Houlberg overtatt av Danish Crown. Navnet er bibeholdt som merkenavn for flere av konsernets produkter samt konsulentvirksomhet.

Referanser
----------

1. ↑  «Steff-Houlberg fastfood - Tulip». Arkivert fra originalen 18. desember 2016. Besøkt 12. august 2020.
2. ↑  Steff's Place - Vi serverer traditionel fast food og grillmad - Steff Houlberg
3. ↑
4. ↑  Konkurrencestyrelsen: Samlet vurering af fusionens virkning på konkurrencen
**Vésteinn Lúðvíksson** (født 1944 i Reykjavik) er en islandsk forfatter opptatt av sosial analyse og samfunnskritikk. Han representerer islandsk nyrealisme og var en av dens mest fremtredende forfattere på 1970-tallet. 

Vésteinn var nominert til Nordisk råds litteraturpris i 1974 (*Gunnar og Kjartan*), 1977 (*Eftirþankar Jóhönnu*) og 1986 (*Maður og haf)*. Han bruker myter og historier i verkene sine. I *Gunnar og Kjartan* (to deler, 1971–1972) bruker han metodene for klassisk romanskriving på 1800-tallet for å beskrive sin egen tid. I verket *Eftirþankar Jóhönnu* (1975) er gjenstanden for undersøkelsen de etablerte kjønnsrollene, og i verket *Manð og haf* (1984) identitetsproblemene til tidens mennesker.

Referanser
----------

1. ↑   Store norske leksikon, Store norske leksikon-ID Vésteinn\_Lúðvíksson[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** GND **·** SUDOC
 |
**Rara nasjonalpark** er et nasjonalpark i Himalaya i Nepal som ble etablert i 1976. Parken er Nepals minste og utgjør 106 kvadratkilometer i de to distriktene Mugu og Jumla. I nasjonalparken ligger innsjøen Rara, som ligger 2 990 meter over havet parken ble dannet for å beskytte den unike flora og fauna i området.
Parken ligger i høyder mellom 2 800 og 4 039 meter over havet, og er omgitt av Chuchemara Peak, på sydsiden av Rara Lake, og fjelltoppene Ruma Kand og Malika Kand i nord. Rara Lake er den største ferskvannskilden i Nepal med et areal på 10,8 km² og en største dybde på 167 meter. Innsjøen er oval, 5 kilometer lang og 3 kilometer bred. Den har utløp i Mugu-Karnali-elven, via Nijar Khola.

Rara National Park administreres av Department of National Parks and Wildlife Conservation and protected med assistanse fra militæret i Nepal.

Klima
-----

Om vinteren faller temperaturen i nasjonalparken til under frysepunktetet, og flere fjelloverganger blir blokkert av snø. Somrene er varme og i monsunsesongen fra juni til august er det vanskelig å ta seg frem til parken.

Vegetasjon
----------

Det finnes over tusen ulike tresorter og plantearter i parken, blant andre rhododendron, furu, edelgran brun eik, bjørk. I høyder lavere enn 3 200 meter, består vegetasjonen i hovedsak av tårefuru (*Pinus excelsa*), rhododendron (*Rhododendron arboretum*), himalayafuru, svarteiner og himalayasypress. I høyder over 3 200 meter består vegetasjonen av tett skog med en blanding av edelgran, gran og furu.

Fauna
-----

I parken er det oppdaget 51 pattedyrarter , 241 fuglearter, to reptil- og amfibiearterer og tre fiskearter. Blant disse er moskushjorter, rød panda, snøleopard, kragebjørn, indisk leopard, sjakaler, ville geiter, villsvin, otter, asiatisk villhund, aper og rhesusape.

Av de 241 fugleartene er det 49 arter som bare holder til i våtmare
ker. Sothøneer oppholder seg ofte i innsjøen i løpet av vinteren. Toppdykker og svarthalset lappedykker, rødhodet taffeland, stokkand, krikkand og laksand er vanlig.

I Lake Rara ble det i 1979 oppdaget tre arter snøørret, som ble beskrevet som nye arter som ikke er funnet noe annet sted: Nepalsk snøørret (Schizothorax nepalensis), rara snøørret (Schizothorax raraensis) og *Schizothorax macrophthalmus*. I 1979 ble det også observert tre nye arter av frosker som ikke er funnet andre steder.

Turisme
-------

Turister og besøkende kan nå Rana nasjonalpark etter en tre dagers fottur fra Jumla eller Kolti. En alternativ rute er en ti dagers fottur fra Surkhet. Innsjøen i parken har under 200 besøkende turister årlig.

Referanser
----------

1. 1 2 3 4 5  Bhuju, U. R. Shakya, P. R. Basnet, T. B. Shrestha, S. (2007).
2. ↑  Terashima, A. (1984) *Three new species of the Cyprinid genus Schizothorax from Lake Rara, Northwestern Nepal* Arkivert 21. mars 2012 hos Wayback Machine..
3. ↑  Dubois, A. Matsui, M. (1983).
4. ↑  WWF *Factsheet Rara Lake* Arkivert 24. juli 2011 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Chektirmè**, også kjent som **tchektirme**, var et tyrkisk kystfartøy med seil som hadde vært et viktig lokalt handelfartøy på Egeerhavet, Marmarahavet og Svartehavet fram til 1900-tallet. Den greske varianten som også seilte på de samme kanter for Istanbul-markedet, er omtalt som **tserniki**.

Tchektirme
----------

Det skal være minst to hovedvarianter av båttypen basert på skrog og tre forskjellige rigginger som også har vært tilpasningsdyktig med innføringen av motor. De største eksemplarer var spissgattede farkoster med stor bredde og forhøyet akterdekk samt et mellomdekk dypt i skroget. Den minste og vanligste varianten hadde mindre fribord, et forstevn med spring og ett dekk på et åpent skrog. Som de fleste fartøyene av den samme båttradisjon i østlige middelhavsområdet hadde de større og de mindre tchektirmer skvettganger langs relingen enten av tre eller lerret.

Den mindre varianten i likhet med den større hadde også baugspryd. Kystfartøyet har bare én mast, men båtbyggerne liker å eksperimentere med seilrigging og kom fram til minst tre ulike rigginger for tchektirmen, kjent som *pena* riggingen, *bacagi yelken* riggingen og *sheytan ayagi* riggingen. Den sistnevnte er oversettet til «*ond gjenferd*».

Disse som hadde dette arrangementet kalt «det onde gjenferdets rigg», som regel kom fra Gallipoli-halvøya, de andre hadde bare *pena* eller *bacagi yelken* riggingen. Gallipoli-tchektirmer måtte seilte fram og tilbake mellom havnestedet Gemlik på Gallipoli-halvøya og Marmarahavet under krevende forholder omkring vind og strøm. *Pena* riggingen ble redusert i møte med disse forholdene. På engelsk kalles dette for «leg-of-mutton sail» i tillegg til tre klyverseil utover baugspydet.

Se også
-------

* Caique
* Mahone

Litteratur
----------

* *Conway`s History of the Ship: The Heyday of Sail- The Merchant Sailing Ship 1650-1830* 1995 ISBN 0-85177-644-2
**Raqqada** (arabisk: رقادة) er en by med rundt 1.000 innbyggere i guvernementet Kairouan i Tunisia. Byen var fra 876 til 910 residensby for aghlabiderriket. Her er det også en *campus* for Universitetet i Kairouan.

Beliggenhet
-----------

Raqqada ligger i på sletteland i en høyde av ca. 70 m o. h.ca 12 km veistrekning sørvest for Kairouan ved RN2.

Historie
--------

I føge overløeveringene led emir Abū Ishāq Ibrāhīm II under vedvarende søvnforstyrrelser i den gamle hovedstaten Kairouan, og besluttet derfor kort tid etter sin tilredelse i 875 og flytte sin residens ut på landet. Han valgte det nærliggende Raqqada og lot der i løpet av kort tid anlegge flere palasser, moskleer, cisterner og annet. Allerede i året 909 ble palassbyen erobret av fatimidene under Abdallah al-Mahdi, og da vel også delvis ødelagt. Etter grunnleggelsen av Fustat/Kairo i 969 ble Raqqada forlatt. Noen søyler og ndre elementer ble gjenbrukt i senere byggverker.

Museum
------

Aghlabidisk gulldinar (808)
I 1960 bygynte man med utgravninger i det gamle palassområdetr. Det ble funnet mange ler- og keramikkskår, som delvis lot seg sammenføye. I 1986 åpnet *Musée national d’art islamique de Raqqâda* med mange eksponater som belyser den islamske kunsts historie og utvikling i Tunisia og i det øvrige Maghreb – deriblant også mynter og håndskrifter av Koranen (den mest bemerkelsesverdige av dem er den blå Koran*.*

Eksterne lenker
---------------

* (en) Basins of Raqqada – kategori av bilder, video eller lyd på Commons
* *Raqqada – Luftfoto, Fotos + Infos* (engelsk)
* *Raqqada, Musée national d’art islamique de Raqqâda – Fotos + Infos* Arkivert 25. mars 2018 hos Wayback Machine. (fransk)
* *Raqqada, aghlabidischer Golddinar im Musée national d’art islamique de Raqqâda – Foto + Infos* (fransk)
**Yello** er et sveitsisk elektronikaband som består av Dieter Meier og Boris Blank. De er kjent for singelen «Oh Yeah» som har en rik blanding av elektronisk musikk og vokalmanipulasjon. Sangen ble kjent etter at den ble brukt i den amerikanske filmen *Skulk med stil*. En annen kjent sang er «The Race» som ofte brukes som bakgrunnsmusikk til TV-innslag.

Historie
--------

Yello ble opprinnelig startet på slutten av 1970-tallet av Boris Blank og Carlos Peron, som ofte omtales som bandets tredje, ukjente medlem. Dieter Meier, en millionærplayboy med en svært allsidig bakgrunn, ble bragt inn i gruppen da de to grunnleggerne innså at de trengte en sanger. Peron forlot gruppen i 1983 for å starte en solokarriere.

Lydbilde
--------

Yello er svært stolte av deres originale, særegne lydbilde som først og fremst kjennetegnes av merkelige lydsampler, en framtredende rytme og Dieter Meiers dype stemme. Hvert spor på et Yello-album har blitt laget av bandet helt fra grunnen av. Hvert instrument er samplet og redigert av Boris Blank, som opp gjennom årene har bygget opp et bibliotek av over 100 000 navngitte og kategoriserte lyder.

Yellos musikk blir av tilhengerne ofte beskrevet som svært visuell – at den skaper dramatiske filmliknende bilder i sinnet. Denne karakteristikken har gjort Yello populær innen TV, markedsføring og filmindustrien. Singelen «Oh Yeah» har blitt brukt i en rekke TV-reklamer, som lydspor for amerikansk fotball på amerikansk TV og har blitt med i minst fem filmer. Singelen «The Race» har blitt brukt mye, særlig av Eurosport. Yello laget også albumet til den britiske komediefilmen *Nuns on the Run* og den amerikanske filmen *Ford Fairlane*. De spilte også inn en versjon av «Jingle Bells» for filmen *The Santa Clause*.

I Norge er «La Habanera», fra albumet *One Second*, brukt som kjenningsmelodi for programmet «Hallo i uken» i NRK P2.

Diskografi
----------

* *Solid Pleasure* (1979)
* *Claro Que Si* (1981)
* *You Gotta Say Yes To Another Excess* (1983)
* *Stella* (1985)
* *1980–1985 The New Mix in One Go* (remix) (1986)
* *One Second* (1987)
* *Flag* (1988)
* *Baby* (1991)
* *Essential Yello* (samlealbum) (1992)
* *Zebra* (1994)
* *Pocket Universe* (1997)
* *Eccentrix* (remix) (1999)
* *Motion Picture* (1999)
* *The Eye* (2003)
* *Touch Yello* (2009)
* *Toy* (2016)

Eksterne lenker
---------------

* (en) Offisielt nettsted Rediger på Wikidata

* (en) Yello – kategori av bilder, video eller lyd på Commons Rediger på Wikidata
* (en) Yello på Internet Movie Database Rediger på Wikidata
* (en) Yello på Discogs Rediger på Wikidata

* (en) Yello på MusicBrainz Rediger på Wikidata

* (en) Yello på Spotify Rediger på Wikidata

* (en) Yello på Songkick Rediger på Wikidata

* (en) Yello på Last.fm Rediger på Wikidata

* (en) Yello på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |
«Chelmsford» har flere betydninger.

**Chelmsford** er administrasjonsby i distriktet Chelmsford i det seremonielle grevskapet Essex, øst i England. Den ligger innenfor Londons pendlerbelte, bortimot 51 km nordøst for Charing Cross i London, og rundt 35 km fra Colchester, og ligger midtveis mellom de to nevnte byene. Chelmsford ligger nesten nøyaktig i midten av Essex, og det er antagelig dette som er årsaken til at den er administrasjonsby selv om den verken er den største eller den eldste byen i grevskapet. Den er også administrasjonssenter for distriktet Chelmsford, som dekker et større område.

Byens urbane område har i henhold til folketellingen i 2011 en befolkning på 111 511 innbyggere, mens distriktet som helhet har en befolkning på 168 310.

Byen er sete for Chelmsford bispedømme, som har Englands minste katedral, og hjemby for Anglia polytekniske universitet.

Historie
--------

I 1199 besørget biskopen av London at Chelmsford fikk et kongelig charter for å holde marked; dermed fikk den bystatus. Den eldste bosetningen i området går mye lenger tilbake; under forstaden Springfield har man funnet spor etter bosetning fra bronsealderen. Byen var også bebodd av romerne, og rester etter et tempel fra den tiden er funnet.

Siden 1800-tallet har byen vært et viktig industrisenter, og blant annet ble Storbritannias første elektroingeniørbedrift (1878) og første kulelagerfabrikk (1898) opprettet der. I 1898 ble også den første radiofabrikken i verden åpnet i Chelmsford, av Guglielmo Marconi. De første offentlige radiosender i Storbritannia ble sendt ut fra byen i 1920, og i 1922 ble de første underholdningssendinger på radio sendt fra Marconis forskningssenter i Writtle utenfor byen.

Under andre verdenskrig ble Chelmsford angrepet flere ganger. Den verste enkelthendelse fant sted 19. desember 1944, da en V2-rakett traff byen i nærheten av Hoffmans kulelagerfabrikk. 39 ble drept og 138 skadet, mens flere bygninger ble totalødelagt og mange skadet.

Referanser
----------

1. ↑  .
2. ↑  «2011 Census - Built-up areas», *ONS*.
3. ↑  «2011 Census, Key Statistics for Local Authorities in England and Wales», *ONS*
4. ↑  «Census 2011: Key Statistics Chelmsford» Arkivert 5. mars 2016 hos Wayback Machine. (PDF). *Chelsmford City Council*.

Eksterne lenker
---------------

* Offisielt nettsted Rediger på Wikidata

* (en) Chelmsford – kategori av bilder, video eller lyd på Commons Rediger på Wikidata

* (en) Chelmsford – galleri av bilder, video eller lyd på Commons Rediger på Wikidata
* Chelmsford City Council, lokale myndigheters nettsted
* Lokal presse
* Bilder fra Chelmsford på *Flickr*
* Chelmsford SkyCam
* Værmelding for Chelmsford
* Army & Navy public house/live music venue reunion Arkivert 4. januar 2016 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** GeoNames **·** MusicBrainz
 |
Murrest fra klosterets vestside  Foto: Olaf Meister 
**Åhus kloster** (også **Aahus**) var et dominikanerkloster (sortebrødrekloster) i Aose Hus (Åhus) i det østlige Skåne.

Klosteret ble grunnlagt i 1243 av erkebiskop Uffe Thrugotsen og lå sydøst for Mariakirken i det nåværende kvarteret *Munken*. Åhus var et viktig handelssted innenfor det danske riket, og klosteret ble med tiden et av de betydeligste læresetene i Skandinavia.‎ 
Etter reformasjonen ble det underlagt Kronen, og i 1617 inndro kong Christian IV Åhus' kjøpstadsprivilegier. Store deler av byens befolkning ble deretter tvangsflyttet til den nye byen Christianstad. Åhus kloster begynte heretter å falle sammen.

Klosterbygningene
-----------------

Av klosterbygningene gjenstår i dag en 17 meter lang og over 5 meter høy rest av den østre klosterlengens vestvegg. Det er murens kjerne som ses, for selve muren har en gang vært en meter bred. Mindre utgravinger har også resultert i funn av klosterlenger mot syd og vest, samt en kirkegårdsmur mot nord. Selve klosterkirken er ikke blitt lokalisert, men det er funnet flere graver i kvarterets nordlige del.

Referanser
----------

1. ↑   Ahlbeck, Gunnel: *Åhus - på egen hand*, Besøkt 2. mars 2014
2. ↑  *Nu ska klostermuren i Åhus bevaras*, kristianstadsbladet.se. Besøkt 2. mars 2014[*død lenke*]
3. ↑  Carelli, Peter: *Det medeltida Skåne*, Historiska Media, 2007

Portal: Danmark
***Mot nye horisonter*** (engelsk: ***Magnificent Obsession***) er en amerikansk romantisk film fra 1954, regissert av Douglas Sirk og produsert av Universal International. I hovedrollene spiller Jane Wyman og Rock Hudson.

Samme filmstudio hadde allerede i 1935 filmatisert Douglas' roman, den gang med Irene Dunne og Robert Taylor i hovedrollene og med John M. Stahl som regissør.

Handling
--------

Den bortskjemte playboyen Bob Merricks (spilt av Rock Hudson) hensynsløse oppførsel får ham til å miste kontrollen over hurtigbåten sin. Redningsmannskaper sender bud etter utstyr for å gjenopplive ham, som befinner seg hos Dr. Phillips sitt hjen i nærheten av innsjøen. Men samtidig får Dr. Phillips et hjerteinfarkt, og dør på grunn av alt stresset rundt å hjelpe ham. Merrick ender opp som pasient på Dr. Phillips sin tidligere klinikk, hvor de fleste legene og sykepleierne misliker det faktum at Merrick utilsiktet forårsaket Dr. Phillips dødsfall.

Merrick, som en gang hadde vært wb medisin-student, men som forlot disse studiene, oppdager hvorfor alle misliker ham. Han forsøker å forlate klinikken, men kollapser foran bilen til Helen Phillips som er enke etter Dr. Phillips øde. Han havner tilbake på sykehuset, hvor Helen får vite hans egentlige identitet. Merrick ønsker igjen å begynne som doktor for å hedre minnet etter Dr. Phillips, men han forelsker seg samtidig i Helen Phillips.

Medvirkende
-----------

* Jane Wyman - Helen Phillips
* Rock Hudson - Bob Merrick
* Agnes Moorehead - Nancy Ashford
* Otto Kruger - Randolf
* Barbara Rush - Joyce Phillips
* Gregg Palmer - Tom Masterson

Referanser
----------

1. ↑  «'Mot nye horisonter på filmweb.no'» **(norsk)**. Besøkt 6. januar 2016.

Eksterne lenker
---------------

* (en) *Mot nye horisonter* på Internet Movie Database Rediger på Wikidata

* (no) *Mot nye horisonter* hos Filmfront Rediger på Wikidata

* (sv) *Mot nye horisonter* i Svensk Filmdatabas Rediger på Wikidata

* (da) *Mot nye horisonter* i Danmark Nationale Filminstitut Rediger på Wikidata

* (en) *Mot nye horisonter* på AllMovie Rediger på Wikidata

* (fr) *Mot nye horisonter* på Allociné Rediger på Wikidata

* (nl) *Mot nye horisonter* på MovieMeter Rediger på Wikidata

* (de) *Mot nye horisonter* på filmportal.de Rediger på Wikidata

* (en) *Mot nye horisonter* på Turner Classic Movies Rediger på Wikidata

* (en) *Mot nye horisonter* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Caverion Group** er et finsk aksjeselskap med virksomhet innen entreprise, facility management og bygge- og anleggsnæringen. Selskapet har sin historie tilbake til 1912, da det svenske ingeniørselskapet Allmänna Ingeniörsbyrån etablerte en avdeling i det som da var Storfyrstedømmet Finland.

Caverion Group ble etablert gjennom en fisjon av YIT-konsernets segmenter Building Services og Industrial Services 1. juli 2013. Entreprenørvirksomheten og boligsatsingen i Finland, Baltikum og Russland forble i YIT, mens de delene av YIT som omfatter tekniske bygginstallasjoner og service, inngikk i et nytt selskap, Caverion Group.

Caverion Group hadde i 2021 en omsetning på cirka 2,1 milliarder euro og rundt 14 000 ansatte fordelt på ti land i Europa. Selskapet er børsnotert på NASDAQ OMX Helsingfors, og har hovedkontor i Helsingfors. Konsernsjef er dansken Jacob Götzsche.

Caverion i Norge
----------------

Caverion Norge AS er en norsk leverandør av tekniske bygginstallasjoner. Hovedtyngden av leveransene ligger innenfor fagområdene inneklima, elektro, automasjon, energisparing, rør, IKT, audiovisuelle løsninger, elektroniske sikkerhetssystemer, industri og prosessanlegg, og industrirør. Deres tjenester benyttes blant annet i kontorbygg, boliger, offentlige bygg, infrastruktur og industrianlegg. 

Selskapet har en omsetning på rundt 3,6 milliarder kroner og 2 300 ansatte i Norge (2021). Hovedkontoret er lokalisert i Østensjøveien 34 i Oslo. Selskapet kan i Norge følge røttene tilbake til Frognerkilens Fabrikk, som ble etablert i 1873. Dagens selskap er resultatet av en rekke fusjoner og oppkjøp, blant annet EB (Elektrisk Bureau), ABB Miljø Norsk Viftefabrikk. ABB Building Systems og YIT. Siden 2013 har selskapet operert under navnet Caverion.

Caverion er også en leverandør av service på tekniske bygginstallasjoner og tjenester for eiendomsdrift. Selskapet er sertifisert av Det Norske Veritas og innehar sertifikatene NS-EN ISO 9001 (kvalitet), NS-EN ISO 14001 (det ytre miljø) og OHSAS 18001 (HMS).

Adm.direktør for Caverion i Norge er Knut Gaaserud.

Referanser
----------

1. ↑   www.caverion.no[Hentet fra Wikidata]
2. 1 2  .

Eksterne lenker
---------------

* Offisielt nettsted Rediger på Wikidata
**Cautha** (også **Catha**) er i etruskisk mytologi en solgudinne, datter av solen selv. Hun var gudinne for daggry og begynnelsen av alle ting. Hun blir i kunsten avbildet som stigende opp av havet, noe som kan tyde på at guddommen har opprinnelse i en annen kultur da etruskernes land, Etruria, har havet på motsatt side av hvor solen stiger.

Noe forvirrende blir Cautha stundom framstilt som en mannlig gud, og er da like den greske solguden Helios som siden ble opptatt i en mektigere gud, Apollon. Andre kilder nevner Usil som den etruskiske solgud, og også denne guden blir stundom framstilt som gudinne.

Navnet *Cautha*/*Catha* er avledet fra det etruskiske rotordet *cath-* i betydningen «solen», og var også brukt som familienavn hos etruskerne. På *Liber Linteus*, en fragmentarisk etruskisk bok blir Catha omtalt som *Ati Catha*, «Mor Catha». Hennes betydning bekreftes også ved at hun er omtalt på *Piacenza-leveren*.

Referanser
----------

1. ↑  Thalia Took: Catha

Eksterne lenker
---------------

* «Cautha», *Encyclopedia Mythica*
* «Cautha», Sun Goddess of the Dawn, guide til gudene
**Eric Koston** (født 29. april 1975 i Bangkok i Thailand) er en amerikansk profesjonell skateboarder som bor i Los Feliz-distriktet i Los Angeles, California. Han ble født i Bangkok, men familien flyttet til San Bernardino, California da Koston var 9 måneder gammel. Eric Kostons mor var fra Thailand og faren fra USA. 

Eric begynte å skate da han var 11 år gammel, da hans eldre bror gav ham et gammelt Mark Gonzales-brett. Koston gikk ut av tiende klasse for å bli profesjonell skater. 

Han ble sponset for første gang i 1991 og ble profesjonell i 1993. Samme år flyttet han til Los Angeles.

Eksterne lenker
---------------

* (en) Offisielt nettsted Rediger på Wikidata

* (en) Eric Koston – kategori av bilder, video eller lyd på Commons Rediger på Wikidata
* (en) Eric Koston på Internet Movie Database Rediger på Wikidata

* (en) Eric Koston hos The Movie Database Rediger på Wikidata
* (en) Eric Koston på Twitter Rediger på Wikidata

* (en) Eric Koston på Facebook Rediger på Wikidata

* (en) Eric Koston på Instagram Rediger på Wikidata
**Åke Lilljebjörn** (født 23. september 1962 i Ludvika) er en tidligere svensk ishockeykeeper og hockeytrener.

Lilljebjörn startet sin karriere i den svenske eliteserien sesongen 1981/1982 da han spilte for Brynäs IF. Etter det spilte han med AIK Hockey, Västra Frölunda, Sverige landslang og Leksands IF, hvor han gjorde det siste spillet i eliteserieni 1998 før han flyttet utenlands til den italienske klubben HC Merano. Han ble senere overført til London Knights og i ligaen i Storbritannia. Det var her at Lilljebjörn startet sin trenerkarriere.

Han har representert Norge på landslaget 71 ganger. Han ble verdensmester i 1987, og deltok for Sverige i Canada Cup i 1987, hvor laget gikk til semifinalen. Han har fått Big Håndtak Brand i ishockey med tallet ett hundre og trettifemte.

Lilljebjörn har vært trener for London Knights, Valbo AIF Hockey, HC Merano i Italia, og er for tiden trener for Söderhamn / Ljusne

Meritter
--------

* Elite-serien beste lagre prosentpoeng i 1994
* Norsk all-star team i 2000
* Canada Cup bronse i 1987
* VM 1987
* Kopi av svenske Dagbladet Gold Medal 1987
* VM-sølv i 1986
* italiensk mester i 1999

Klubber
-------

* Ludvika HC 1978-1979 Division 1
* Mora IK 1979-1981 Division 1
* Brynäs IF 1981-1987 Elitserien
* AIK Ishockey 1987-1990 Elitserien
* Västra Frölunda HC 1990-1992 Elitserien/Division 1
* Leksands IF 1992-1995 Elitserien
* HC Reims, 1995-1996, Fransk ligan
* Düsseldorfer EG, 1996-1997, Tysk ligan
* Leksands IF 1997-1998 Elitserien
* HC Merano 1998-1999 Alpenliga/Serie A
* Vålerenga IF 1999-2000 Elitserien Norge
* HC Merano 2000-2002 Coppa Italia/Serie A
* London Knights 2002-2003 Super League Storbritannien

Referanser
----------

Eksterne lenker
---------------

* (en) Åke Lilljebjörn – Eurohockey.com Rediger på Wikidata

* (en) Åke Lilljebjörn – Eliteprospects.com Rediger på Wikidata
**Cavendish & Harvey** er en tysk godteriprodusent med fabrikk i Kaltenkirchen i Tyskland.
Cavendish & Harvey er en familiebedrift og har produsert forskjellige typer drops siden 1932. I dag finnes selskapets produkter i over 60 land.
Cavendish & Harvey lager flere typer drops, men selskapet er mest kjent for sine fruktdrops som selges i karakteristiske, runde metallbokser. Dropsene finnes i spesialbutikker i Norge, bl.a Nille.

Historie
--------

I 1932 ble Paul Schmedding KG dannet. Selskapet hadde fabrikklokaler i Hamburg og bedrev produksjon der til 1959, før selskapet forsøkte å etablere seg i England. I 1977 dannet selskapet Cavendish & Harvey Ltd. London. I 1983 flyttet selskapet produksjonen tilbake til Hamburg, og året etter ble selskapet hetende KG Cavendish & Harvey Germany GmbH & Co. Det samme året begynte selskapet å bygge nye fabrikklokaler i den lille byen Kaltenkirchen, som ligger i utkanten av Hamburg.
I 1995 bygde selskapet en større fabrikk i Kaltenkirchen, og produksjonen har siden den tid foregått i de samme lokalene. I 1999 fusjonerte Cavendish & Harvey med Winkelmann Nachf. Süßwaren GmbH. Tre år senere, i 2002 ble selskapet en del av Dr. Wolfgang Boettger Group. I 2007 feiret selskapet sitt 75-årsjubileum.

Drift
-----

Cavendish & Harveys fabrikk ligger i Kaltenkirchen i utkanten av Hamburg, Tyskland der all egenproduksjon foregår. Selskapet er gjennom «Alimentarius codex» forpliktet til ikke å bruke noen genmodifiserte råvarer som har blitt laget av genetisk modifiserte mikroorganismer. Selskapet hevder at dette hever kvaliteten i produktene deres.

Produkter
---------

Selskapets merkevarer omfatter *Cavendish & Harvey*, *CandyXX*, *Heller and Strauss* og *Sky Candy*.

Eksterne lenker
---------------

* Cavendish-harvey.de – Offisielle nettsider
Fra Dazhai i fylket Xiyang
**Xiyang** (kinesisk: 昔阳县; pinyin: *Xīyáng Xiàn*) er et fylke i Shanxi i Folkerepublikken Kina. Det ligger i byprefekturet Jinzhong.

Befolkningen var på 236 223 innbyggere i 1999.

Kommunen og den tidligere folkekommunen Dazhai ligger i fylket. Dazhai ble viden kjent i Kina på 1960-tallet på grunn av kampanjen *Lær av Dazhai i jordbruket* (农业学大寨, pinyin: *Nóngyè xué Dàzhài*), organisert av Mao Zedong. Kampanjen oppfordret bøndene til å dra lærdom av bøndene i folkekommunen Dazhai ved å utøve selvoppofrelse og politisk aktivitet.

En rekke sanger om Dazhai var populære en tid. Den mest kjente var  *Dazhai Yakexi*, der en uighursk bonde forteller om hvor oppløftet han er etter å ha besøkt Dazhai. 

Det ble arrangert gruppereiser fra hele Kina til Dazhai, særlig for bønder. Disse reisene vedvarte til Firerbandens fall og kulturrevolusjonens slutt i 1976.

Samferdsel
----------

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

|  |  |
| --- | --- |
| Oppslagsverk/autoritetsdata | GeoNames
 |
***De krenkede*** er en krigsskildring fra 2007 skrevet av tidligere krigskorrespondent Åsne Seierstad.

Innhold
-------

*De krenkede* har undertittel «Fortellinger fra Tsjetsjenia». Åsne Seierstad besøkte dette landet for første gang i 1994, og returnerte tolv år senere. Barna hun møtte første gang, er nå blitt voksne, og de har overlevd den andre tsjetsjenske krig. Men det har ikke gått uten skadevirkninger, og i boka møter vi konsekvenser av krigen på ulike nivåer. Åsne Seierstad forteller om enkeltskjebner, som «Ulvungen» i Groznyj (første kapittel) så vel som Hadizat, også kjent som «engelen i Groznyj», som er en hard, men varmhjertet kvinne som har opprettet et barnehjem for mange barn. Hun forteller også levende om et besøk hos Ramzan Kadyrov. 

Boken er delt opp i kapitler på ti til 20 sider. Seierstad veksler mellom faktainformasjon og fortellinger fra opplevelser hun har hatt og fortellinger hun har fått høre under besøket.

Eksterne lenker
---------------

* Anmeldelse i Aftenposten
* Anmeldelse i Dagsavisen
* Anmeldelse i Dagbladet
* Anmeldelse i Fredrikstad Blad

1. ↑  ; *Store norske leksikon*.
**Selly Oak** er en bydel og en valgkrets sør i Birmingham, England. Navnet kommer fra et gammelt eiketre som tidligere stod i veikrysset mellom Bristol Road og Harbourne Lane. Det opprinnelige treet har siden blitt erstattet med et nytt tre, som så igjen ble fjernet allerede i 1909. Det står ikke noen nevneverdige trær i krysset nå. Bydelen avgrenses ved to av områdets mange kanaler.

En folketelling i 2001 viste at bydelen har 25 792 innbyggere, med en befolkningstetthet på 4 236 innbyggere pr kvadratkilometer, som er noe høyere enn gjennomsnittet for resten av Birmingham, som har 3 649 innbyggere pr kvadratkilometer. Hjertet av Selly Oak kan sies å være det nevnte krysset mellom Bristol Road og Harbourne Lane, hvor det i dag ligger et Sainsbury's supermarked.

Bydelen er tilknyttet Birmingham sentrum via lokaltog fra Selly Oak Station, hovedjernbanestasjonen Birmingham New Street ligger kun tre stopp unna. Man kan også ta buss, kjøre eller gå langs Bristol Road eller kanalene inn til sentrum.

Bristol Road, noen meter nedenfor jernbanestasjonen
Universitetet i Birmingham har noen av fakultetene sine i Selly Oak, og bydelen, særlig rundt de to travle hovedgatene Harbourne Lane og Bristol Road, bærer preg av å være studentområde, med mange utleiehus, utesteder og curryrestauranter, hvorav noen av disse er velkjente også utenfor bydelen. Tilknyttet universitetet og bydelen er også sykehusene Selly Oak Hospital og Queen Elizabeth Hospital, som innen 2010 skal slås sammen og danne det nye Birmingham Super Hospital.

Selly Oak-området er også hjem for den velkjente sjokoladefabrikken til Cadbury.

Bydelen skal, i tillegg til moderniseringen av sykehuset, gjennomgå en omfattende ombygging, viktigst er utbyggingen av Bristol Road og tomten hvor i dag Sainsbury's ligger. Dette er planlagt å stå ferdig til 2010.

|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
**Svene IL**, stiftet 7.juni 1931, er det lokale idrettslaget i Svene i Numedal, Buskerud. Svene IL har om lag 650 medlemmer, fordelt på ski-/skiskyttergruppe og fotballgruppe, i tillegg klubbdommere i fotball. A-laget i fotball spiller i dag i 7. divisjon. Fotballaget spiller sine hjemmekamper på Svene Gress og Stevningsmogen Kunstgress. Denne ligger ved klubbhuset og hoppbakken hvor Per Bergerud, tidligere verdensmester i skihopp, og Odd Grette, tidligere kongepokalvinner i hopp, boltret seg i sine yngre dager. Ski og skiskyting foregår på Stevningsmogen på Lampeland. Der finnes det også en flunkende ny kunstgressbane på Stevningsmogen på Lampeland.

Hovedlandsmesterskap
--------------------

* HL 2015 i skiskyting ble avholdt på Stevningsmogen arrangørklubbene var Svene IL og IL Bever`n.

Kretsmesterskap
---------------

* Svene gutter 15 år ble kretsmestere i 2015.[]

Eksterne lenker
---------------

* Hjemmeside
* Svene Idrettsplass - Nordic Stadiums
* Stevningsmogen Fritidspark - Nordic Stadiums

| * v
* d
* r
7. divisjon fotball for menn, Buskerud Fotballkrets, avdeling 2, 2020 |
| --- |
|  | 
* Berger
* Drafn 2
* Eiker/Kvikk 2
* Hokksund 2
* Huringen 2
* Mjøndalen 3
* Nedre Sigdal 2
* Rundtom
* Sande 2
* Skoger 2
* Solberg 2
* Svene

 | Norges flagg |
Områdene hvor katalansk er offisielt språk, og som vanligvis regnes som De katalanske landa
**De katalanske landa** (katalansk: **Països Catalans**) er en region som omfatter alle de katalansktalende områdene. Det fins ingen universell definisjon på De katalanske landa. Begrepet kan referere til områdene hvor katalansk tradisjonelt snakkes, eller til de politiske enhetene hvor katalansk har offisiell status, på tross av at disse enhetene omfatter områder hvor det ikke snakkes katalansk. Begrepet ble tatt i bruk sent på 1800-tallet.

Nasjonalisme
------------

Flagget «estelada» regnes ofte som De katalanske landas flagg, særlig den røde versjonen, som er avbilda her.
Mange katalanske nasjonalister krever selvstendighet for De katalanske landa. Noen ser på konseptet med De katalanske landa som en opposisjon til de sentraliserende spanske og franske nasjonale identitetene.[] Andre ser på det som et forsøk fra Catalonias side på å legge under seg Valencia, Balearene og Nord-Catalonia.[]

Referanser
----------

1. ↑  «The Catalan Countries». *www.grec.net*. Besøkt 28. april 2019.

|  |  |
| --- | --- |
| Oppslagsverk/autoritetsdata | BNF **·** BNF (data)
 |
**De kerauniske fjell** (også kjent som «De akrokerauniske fjell»; albansk: *Vargu Detar* eller *Malësia Akrokeraune*) er en kystfjellkjede i det sørvestlige Albania. Fjellene ligger i prefekturet Vlorë og følger den nordøstre bredden til Det joniske hav. Kjeden strekker seg i en sørøstlig-nordvestlig retning i ca. 100 kilometer langs Den albanske riviera fra Sarandë i sør til bunnen av Vlorëbukta i nord. Geologisk sett er Karaburun-halvøya den vestligste delen av fjellkjeden. Llogarapasset deler kjeden i en vestlig og østlig del.

Det høyeste fjellet er Maja e Çikës på 2 045 meter over havet.

De kerauniske fjell er blitt nevnt av flere av antikkens forfattere, som f.eks. Ptolemaios, Strabon og Pausanias. Som en følge av dette er det klassiske greske navnet på fjellene bedre kjent enn det moderne albanske navnet.

Navnet «akrokeraunisk» stammer fra det gammelgreske *Κεραύνια ὄρη*, og betyr «torden-kløvde fjell».

Referanser
----------

1. 1 2  «Wayback Machine» (PDF). *web.archive.org*. 24. juli 2011. Arkivert fra originalen (PDF) 24. juli 2011. Besøkt 18. mai 2019.
2. ↑  «Acroceraunian — definition, examples, related words and more at Wordnik». *Wordnik.com*. Besøkt 18. mai 2019.
**Trude Semb Vinaccia** (født 2. mai 1969 i Oslo) er en norsk billedkunstner med maleri som hovedmedium. Hennes arbeider føyer seg inn i definisjonen av nyekspresjonisme, og kjennetegnes av en heftig og voldsom bruk av virkemidler, som rennende maling, kraftige penselsstrøk og en sterk fargeskala, primitive former og en slags selvrepresentasjon i form av dyrefigurer eller masker. Det er et hint av biografi i Trude Semb Vinaccias malerier og de oppleves som like mye i familie med nyekspresjonistisk poesi som nyekspressjonistisk maleri.[]

Hennes arbeider tilhører den figurative ekspressive tradisjonen med inspirasjon fra tysk ekspresjonisme som Die Brücke, Emil Nolde, Ernst Ludwig Kirchner, Oskar Kokoschka og Egon Schiele.

Hun var gift med den italienske perkusjonisten Paolo Vinaccia som døde sommeren 2019.

Studier
-------

Hun ble utdannet ved Oslo Tegne- og Maleskole i årene 1989–1992, og fikk deretter privatundervisning hos Rados Dedic. Dedic som mentor skulle bli svært viktig for hennes utvikling som kunstner.[]

Hun var elev og samarbeidet med Dedic i hans atelier i en fjellvegg ved Drammensfjorden til hans død i 1999 og fortsatte etter hans død å arbeide i Dedics atelier fram til 2010, avbrutt av et studieopphold i West Village i New York i 1997.

Utstillinger
------------

Hun debuterte med separatutstillingen «The Hall Of Mirrors» i det danske Galerie Wolfsen i 2003.

Hun har senere holdt flere separatutstillinger, samt deltatt på en rekke gruppeutstillinger og internasjonale kunstmesser med Gallerie Wolfsen, som blant annet: Copenhagen Art Forum (2002/2005/2012), Stockholm Art Forum (2003), Scope Miami (2015/2017), L.A Art Show (2015), Scope Basel (2016/2017), North Art Fair (2016/2017) og Herning Art Forum (2003/2017/2018).

Referanser
----------

1. ↑   authority.bibsys.no[Hentet fra Wikidata]
2. ↑   www.vg.no, besøkt 21. oktober 2019[Hentet fra Wikidata]
3. ↑  «Paolo Vinaccia begraves tirsdag: – Jeg har hatt et flott liv». *VG*. 17. juli 2019. «...bestemte han seg for at han ville gifte seg med kjæresten og billedkunstneren Trude Semb. Til hennes store overraskelse fridde han fra scenen midt under Norwegian Wood-festivalen i Frognerbadet i juni 2017.»

Eksterne lenker
---------------

* *Artikkelen har ingen egenskaper for offisielle lenker i Wikidata*
* Trude Semb - nettside Arkivert 8. august 2020 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**De la grammatologie** er en bok av den franske filosofen Jacques Derrida, først publisert i 1967 av Les Éditions de Minuit. Of Grammatology, den engelske oversettelsen gjort av Gayatri Chakravorty Spivak, ble først publisert i 1976 av Johns Hopkins University Press. En korrigert versjon av denne oversettelsen ble publisert i 1998.

*De la grammatologie* er antagelig Derridas viktigste verk og bidrog til å introdusere hans tanker til en større publikum. Det inneholder en bred undersøkelse av arbeidene til Claude Lévi-Strauss, Ferdinand de Saussure, og Jean-Jacques Rousseau. Derrida tar også opp arbeidene til Étienne Condillac, Louis Hjelmslev, Edmund Husserl,Roman Jakobson, Gottfried Wilhelm Leibniz, André Leroi-Gourhan, og William Warburton. *De la grammatologie* introduserte også mange av de konseptene som Derrida ville tar for seg i senere arbeider, særlig i relasjon til lingvistikk og skrivning. 

De la grammatologi er en av tre bøker som Derrida publiserte i 1967 og som bidrog til å etablere hans omdømme. De to andre var La voix et le phénomène (Paris: Presses Universitaires de France, 1967), oversatt til engelsk som Speech and Phenomena (Evanston: Northwestern University Press, 1973, trans. David B. Allison), og L'écriture et la différence (Paris: Seuil, 1967), oversatt som Writing and Difference (London & New York: Routledge, 1978, trans. Alan Bass).

Eksterne lenker
---------------

* Utdrag av andre kapittel (Engelsk oversettelse

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** OCLC
 |
**Trude Mostue** (født 28. mars 1968) er en norsk veterinær og tv-personlighet. Hun utdannet seg til veterinær på Bristol Veterinary School i England i 1990-årene. Hun har deltatt i flere realityserier, både som veterinær og i andre sammenhenger.

Tidlige år
----------

Mostue ble født i Oslo og vokste opp i Siggerud.

Reality-TV
----------

I løpet av studietiden ble hun en av Englands mest kjente veterinærer, først i 1996 via TV-serien *Veterinærene* (*Vet School*) og i 2002 i *Vets in Practice*, der hele Storbritannia fikk se henne i arbeid. Senere ble seriene også sendt i mange andre land, blant annet Norge.

Etter studiene bosatte hun seg i England, men flyttet tilbake til Norge i 2006. Høsten 2006 deltok hun i realityserien *Skal vi danse* på TV 2. Vinteren 2008 var hun aktuell i TV 2-serien *Dyrlegene*, som filmer fra klinikken Mostue + Lutro Dyreklinikk som hun driver i Sandvika sammen med veterinær Kari Lutro. Nok en runde med Dyrlegene startet på TV 2 i januar 2009.

I 2021 er Mostue deltager i en ny sesong av gameshowet *Fangene på fortet.*

Utspill i media
---------------

Mostue kom med flere kontroversielle utspill i mediene vinteren 2007, i forbindelse med en undersøkelse om menns holdninger til voldtekt. Her uttalte hun blant annet til VG at «utenlandske menn og deres kvinnesyn kan være med å forklare undersøkelsen som VG publiserte for to dager siden: At hver annen mann i Norge gir kvinnene helt eller delvis ansvarlig for seksuelle overgrep dersom hun har flørtet åpenlyst». Hun ble blant annet kritisert av Kristin Halvorsen for utspillet.

Referanser
----------

1. ↑  «Coming soon». *www.trudemostue.com*. Arkivert fra originalen 25. juni 2022. Besøkt 1. februar 2022.
2. ↑  AS, TV 2 (12. november 2021). «Disse kjendisene blir å se i «Fangene på fortet»: - Skummelt og vått». *TV 2* **(norsk)**. Besøkt 22. november 2021.
3. ↑  «SV-Kristin riser norske menn». *www.vg.no*. Besøkt 1. februar 2022.

Eksterne lenker
---------------

* (en) Trude Mostue på Internet Movie Database Rediger på Wikidata

* (en) Trude Mostue hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz
 |
Ordenstegn for 1. klasse av Estlands Røde Kors' orden
**Estlands Røde Kors' orden** (estisk: *Eesti Punase Risti teenetemärk*) er en estisk orden. Den ble innstiftet i 1920 av Estlands Røde Kors som en privat utmerkelse, men ble offisielt anerkjent av estiske myndigheter 6. august 1920. Den ble reformert i 1926 og ble da en fortjenstorden til belønning av humanitær innsats samt for redningsdåd. *Estlands Røde Kors' orden* rangerer som nummer den sjette og siste av Estlands ordener. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for *Estlands Røde Kors' orden*.

Inndeling
---------

Ordenstegn for 5. klasse
*Estlands Røde Kors' orden* består av fem klasser:

* 1. klasse
* 2. klasse
* 3. klasse
* 4. klasse
* 5. klasse

En medalje er tilknyttet *Estlands Røde Kors' orden*.

Insignier
---------

Ordenstegnet for *Estlands Røde Kors' orden* består av et rødt kors med hvite kanter av emalje på gull. Mellom korsarmene er det plassert gullstråler. Midtmedaljongen her en gull E på rød bunn med en bord i fargene hvitt, svart og blått. Baksiden bærer årstallet «1919» og innskriften «INTER ARMA CARITAS». Korset er opphengt i båndet i et ledd bestående av et fyrtårn som sender ut stråler. Ordenstegnene for de forskjellige klassene er identiske, men bæres i ulikt utformet bånd. Ordensstjernen er i sølv og har åtte tagger. En variant av ordenstegnet, med Estlands riksvåpen i midten, er plassert på ordensstjernen. Ordensbåndet er blått med blå og hvite striper. Dette er fargene i Estlands flagg.

Tildeling
---------

Tildeling av ordenen skjer ved presidenten. I perioden 1995 til 2008 er *Estlands Røde Kors' orden* tildelt 615 personer, medaljen ikke medregnet. Av dette var 19 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.

Kilder
------

* (en): «Estonia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1108–1110.

Eksterne lenker
---------------

* The Order of the Estonian Red Cross, Estlands president.
* Decorations Act, Passed 19 December 2007, Estlands president.
* Statistika teenetemärkide andmisest Eestis, Riigikantselei.

Portal: Estland
**Edin Cornelius Alfsen** (kinesisk navn: 安理生, *An Lisheng*, født 15. april 1896 i Skogn, død august 1966 i Kasson i Minnesota i USA) var en luthersk misjonær tilknyttet Den Norske Misjonsallianse og senere Den norske Tibetmisjon, som han selv stiftet.

Han var sønn av Christoffer Alfsen og Brita Alfsen. Han arbeidet på Det norske diakonhjem, og studerte senere på *Moody Bible Institute* i USA. Deretter dro han i 1922 til Kina. Han arbeidet for Den norske misjonsallianse 協力公會 i det nordlige Kina i Kalgan 張家口, Longmen 龍門, Zhili og Zhicheng mellom 1922 og 1936.

I 1938 grunnla han Den norske Tibetmisjon og dro til Dajianlu 打箭爐 der han virket fra 1938 til 1944.

Deretter arbeidet han ved Mayo Clinic i USA mellom 1945 og 1958. Så dro han til Taiwan og senere samme år via Singapore, der han etablerte *South East Asia Bible Fellowship*, til Batu Gajak i Malaysia der han grunnla en uavhengig misjon.

Han døde i Dodge County i Minnesota i august 1966.

Edin Cornelius Alfsen giftet seg med Zoe Ethel Oakes i Kina i 1925.

Litteratur
----------

* Edin Cornelius Alfsen: *Mitt Kall til Tibet*, Horten, 1943
* *Norsk Misjonsleksikon*, bind 1, sp. 43.

|  |  |
| --- | --- |
| Oppslagsverk/autoritetsdata | Prabook
 |